*****Vaše najbolje jesenje putovanje*

ISTANBUL / Azija i Evropa

**2 IZLETA GRATIS!**


04.11. – 09.11.2025. (6 dana)

1.DAN LET SARAJEVO - ISTANBUL 04.11.2025.

Okupljanje grupe na aerodromu u Sarajevu u 07:15h. Let avionom TURKISH AIRLINES u 09:10 h letom TK 1022. Dolazak u Istanbul u 12:05 h po lokalnom vremenu. Transfer do hotela koji smo odabrali u azijskom dijelu Istanbula (Uskudar/Kadikoy/Pendik). Smještaj u hotel, organizovani odlazak na Bagdad ulicu (autobus ili javni prijevoz).

Bagdat ulica (Bağdat Caddesi) jedna je od najpoznatijih i najelegantnijih ulica u Istanbulu, smještena na azijskoj strani grada, u četvrtima Kadıköy i Maltepe. Proteže se paralelno sa Mramornim morem, a duga je oko 14 kilometara. Ovo je idealno mjesto za šetnju, kupovinu i uživanje u savremenom istanbulskom načinu života. Ulica je poznata po brojnim ekskluzivnim buticima poznatih svjetskih brendova, modernim kafićima, gurmanskim restoranima, ali i luksuznim rezidencijama. Tokom dana, Bagdat ulica odiše urbanom elegancijom, dok se u večernjim satima pretvara u živahno središte zabave i noćnog života. Osim šopinga i gastronomije, Bagdat ulica pruža i uvid u sofisticirani duh azijskog Istanbula, gdje se moderna zapadnjačka kultura prirodno stapa s turskom tradicijom. Slobodno vrijeme. Povratak u hotel u dogovoreno vrijeme. Noćenje.

2. DAN „EUROASIA TOUR“ ČAMLIDŽA + ORTAKOY & SULEYMANIYA i EMINONU

Doručak i odjava iz hotela. Vožnje prema **Čamlidža džamiji**, koja je najveća džamija u Turskoj. *Kapacitet džamije je 63.000 ljudi, a u sklopu džamijskog kompleksa sagrađeni su i muzej, umjetnička galerija, biblioteka, sala za konferencije i ostali popratni sadržaji.* Slobodno vrijeme za obilazak džamije.Naš izlet nastavljamo prelaskom iz Azije u Evropu preko mosta koji spaja dva kontinenta **„15 Temmuz Sehitler Koprusu“** i dolazimo u naselje Ortakoy koji važi za jedan od najljepših kvartova okruga Bešiktaš. *Ortaköy je romantična i šarmantna četvrt u Istanbulu prepuna malih trgovina, barova i restorana, gdje većina ljudi odlazi kako bi jeli vani, popili piće ili se jednostavno divili pogledu na Bosforski most koji je noću osvijetljen u različitim bojama.* Slobodno vrijeme po dogovoru (cca 1h 30min) za ručak i vlastiti razgled. Izlet završavamo dolaskom u hotel koji se nalazi u najfrekventnijoj oblasti Istanbula, tj. na Taksimu. Prijava u hotel i slobodno vrijeme.

*Taksim (Istiklal ulica), koji je povezan s četvrti Beyoglu (Galata kula), jedno je od najvažnijih turističkih mjesta u Istanbulu. Fascinira ljude svojim užurbanim ulicama, mjestima za zabavu i turističkim atrakcijama. U Taksimu možete posjetiti mnoge trgovine, umjetničke radionice, pubove, kafiće. Većina ovih mjesta otvorena je do kasno i pogodna su za ljude svih kultura u bilo koje doba dana. Za večeru predlažemo Vam neki od „meyhane“ restorana ili internacionalni restoran MID POINT koji pored unikatnog pogleda na Bosfor, pruža i jako dobru uslugu te ukusnu*

U poslijepodnevnim satima mogućnost fakultativnog izleta **Suleymaniya & Eminonu.**

Nakon kraćeg odmora idemo upoznati jedan dio grada koji je neizostavan prilikom svake naše posjete ovoj metropoli / **fakultativno.**

Metroom se vozimo prema ispod Istiklal ulice i preko **Zlatnog Roga** sve do univerziteta, a zatim pješice nastavljamo do **Sulejmanija džamije**. Nakon servisnih informacija od pratioca putovanja, slobodno vrijeme za razgled džamije i kompleksa džamije kao i popratnih objekata kao što su turbeta **Sulejmana Veličanstvenog** i njegove voljene supruge **Hurem**. Nastavak šetnje prema turbetu najvećeg Osmanskog graditelja, **mimara Sinana** u čijoj blizini se nalazi i orijentalni panorama kafić „Mimar Sinan“ gdje smo predvidjeli kratki predah uz nevjerovatan pogled od 360 stepeni na veći dio grada. Nastavak šetnje prema naselju **Eminonu** gdje se tramvajem prebacujemo preko Zlatnog Roga do naselja Kabataš odakle presjedamo u uspinjaču i penjemo se na trg Taksim gdje nam se nalazi hotel. Dolazak u hotel. Slobodno vrijeme. Noćenje.

3. DAN ISTANBUL LOCCO „SULTANS OLD TOWN“ + „ORIJENTALNO VEČER NA BOSFORU“

Doručak. Slobodan dan ili fakultativni obilazak starog dijela grada;

Prvo polazimo prema **Aja Sofiji** remek-djelu bizantske arhitekture, nekad najveće crkve u Bizantijskom carstvu, koja je naknadno pretvorena u džamiju te je danas jedno od najvećih graditeljskih dostignuća tog vremena. Ulazimo u objekat sa lokalnim vodičem. Slijedi obilazak **hipodroma** koji je nekoć bio sportski i društveni centar Konstantinopola, a vidjeti ćemo i poznate **Obeliske na hipodromu** te slavnu njemačku fontanu. Sijedi razgled **džamije Sultana Ahmeta (Plava džamija)** iz 17. stoljeća, monumentalnog zdanja i posljednje velike kraljevske džamije, koju je sa 6 minareta izgradio Mehmet Aga da bi nadmašio poznatu Aja Sofiju. Nakon završetka razgleda slobodno vrijeme za ručak. Nakon ručka sastanak sa vodičem u dogovoreno vrijeme na dogovorenom mjestu, te odlazak prema **Topkapi**palati (doplata za ulaznicu) u kojem je u 16. vijeku bio smješten harem, državna administracija i vojna uprava, s ukupno 3.000 stanovnika. Sultani su je napustili 1855. godine u korist nove **Dolmabaće palate**. Razgled sa vodičem koji će trajati oko dva sata, a nakon toga slobodno vrijeme za slikanje i odmor, a sa terase palače Topkapi pruža se prekrasan pogled na **Mramorno more i Bosfor**. Povratak prema hotelu preko **Kapali čaršije – *Grand Bazara,*** *jednom od najvećih natkrivenih bazara na svijetu s više od 4000 dućana sa zlatom, tkaninama, keramikom i suvenirima, i naravno uz nezaobilazno cjenkanje.* Slobodno vrijeme za vlastite aktivnosti. Obzirom da nam se hotel nalazi u srcu Istanbula, u večernjim satima predlažemo Vam da se priključite fakultativnom programu **„Orijentalno večer na Bosforu“.** Fantastičan zabavni program sa večerom i pićem (alkoholni i bezalkoholni meni na izboru) gdje ćemo uživati u predstavama raznih plesnih/folklornih skupina iz različitih regija iz Turske kao i nezaobilazne trbušne plesačice. Ovo trosatno krstarenje Bosforom u večernjim satima gdje će naš brod ploviti sve do granice sa Crnim morem uz večernji sjaj Evrope i Azije je nešto što ne smijete propustiti. Krstarenje završava oko 23:00h nakon čega imamo transfer do našeg hotela. Dolazak u hotel. Noćenje.

**4. DAN ISTANBUL LOCCO „CRUISE & JOY“ + GALATA**

Doručak. Slobodno vrijeme za individulne aktivnosti uz mogućnost **fakultativnog** izleta:

Fakultativni izlet: ***EYUP + KRSTARENJE BOSFOROM + TAKSIM***

Okupljanje na recepciji hotela u 09:00 h. Vožnja tramvajem do naselja **Eyup** gdje se nalazi **džamija Ejubija**, turbe Mehmed paše Sokolovića, kao i vidikovac **Pierre Loti**. Kratki čas istorije te slobodno vrijeme za vlastito razgledanje. *Svi zaljubljenici pogleda na Zlatni Rog, mogu se žičarom ili pješice popeti do vidikovca Pierre Loti odakle se pruža nevjerovatan pogled na stari i novi dio Istanbula kao i veliki dio Zlatnog Roga.* U dogovoreno vrijeme polazak prema naselju **Eminonu** te ukrcavanje na brod i **krstarenje Bosforom** između dva kontinenta (razgledanje grada sa Bosfora: Zlatni Rog – najljepši dio Istanbula, Galata most i Galata kula, Džamija Selimija, Dolmabahče palata – posljednje sjedište sultana, Bešiktaš, Ortakoj kvart, Rumeli hisar – čuvena bizantijska tvrđava, Jedi kule (sedam kula), Djevojačka kula…). Nakon krstarenja Bosforom naš obilazak nastavljamo posjetom **Egipatskom bazaru** začina. Slobodno vrijeme za vlastiti razgled uz mogućnost ručka na **Zlatnom Rogu** u nekom od ribljih/mesnih restorana koji se nalaze na ili pored **Galata mosta**. U dogovoreno vrijeme okupljanje grupe i prelazak preko Galata mosta do naselja **Karakoy** odakle se specijalnim vozom penjemo do **Galata tornja**. Slobodno vrijeme za vlastite aktivnosti te povratak u hotel preko **Istiklal ulice**. Preporučujemo Vam caffe pauzu ili večeru u restoranu **MID POINT** odakle se pruža prelijep pogled na Bosfor i azijski dio grada. Dolazak u hotel. Slobodno vrijeme. Noćenje.

**5. DAN ISTANBUL LOCCO & DOLMABAHĆE + USKUDAR**

Doručak. Slobodno vrijeme za individulne aktivnosti, a svi oni koji žele, mogu nam se pridružiti na izletu:

„***DOLMABAHĆE DVORAC & USKUDAR“***

Okupljanje na recepciji hotela u 09:00h i odlazak na uspinjaču **„Funikule“** te vožnja prema naselju **Kabataš** odakle ćemo prošetati do **Dolmabahće dvorca**. Razgled dvorca uz pratnju stručnog vodiča.

*Dolmabahçe dvorac u Istanbulu je fascinantna mješavina osmanskog sjaja i evropskog luksuza. Smješten na obali Bosfora, nekada je bio rezidencija osmanskih sultana i prva moderna palača u carstvu, izgrađena sredinom 19. stoljeća. Ukrašen je kristalnim lusterima, zlatnim detaljima i raskošnim tepihima, uključujući najveći luster na svijetu od češkog kristala. Njegova arhitektura spaja barokne, rokoko i neoklasične stilove s orijentalnim motivima, stvarajući jedinstvenu estetiku. Prolazak kroz dvorac je poput ulaska u svijet bajki, s prizorima koji odražavaju bogatstvo i ambiciju carstva na vrhuncu.*

Nakon razgleda ukrcavanje na feribot i **vožnja Bosforom** do naselja Uskudar gdje u slobodno vrijeme možete posjetiti i čuvenu „Djevojačku kulu“ te popiti kafu ili čaj na samoj obali Bosfora. Povratak u Evropu. Dolazak na Taksim i slobodno vrijeme za vlastite aktivnosti. Noćenje.

**6. DAN ISTANBUL free time – VENEZIA MALL – AERODROM / 09.11.2025.**

Doručak i odjava iz hotela. Slobodno vrijeme za vlastite aktivnosti do polaska prema aerodromu. Za sve oni koji žele mogu se priključiti našem shopping fakultativnom izletu „VENEZIA MALL“ koji je dizajniran po uzoru na venecijanske kanale, centar ima umjetne kanale, mostiće, pa čak i gondole – kreira se osjećaj kao da ste u maloj Veneciji. Slobodno vrijemez šoping, razgledanje, ručak i ostale aktivnosti koje ovaj centar nudi. Polazak prema aerodromu najkasnije u 16:00h. Svi oni koji ne idu na ovaj izlet, ispred hotela trebaju da budu u 15:30h. Transfer i check in te let za Sarajevo u 18:50 h. Slijetanje u Sarajevo u 19:40h po lokalnom vremenu. **KRAJ PUTOVANJA.**

**FIRST MINUTE CIJENA ARANŽMANA: 749,00 KM + takse**

**Vrijedi za prvih 15 rezervacija ili prijave i uplate akontacije najkasnije do 15.07.2025.**

**REGULARNA CIJENA ARANŽMANA: 799,00 KM + takse (15.07 – popune mjesta)**

**Cijena aranžmana obuhvata:**

* Povratnu avio kartu ekonomske klase TURKISH AIRLINES
* Prtljag 23 kg + 8kg ručni
* Ketering u avionima
* Transfer od aerodroma do hotela u Istanbulu
* Smještaj na bazi 1 noćenja sa doručkom u 4\* hotelu u Aziji
* Smještaj na bazi 4 noćenja sa doručkom u 4\* hotelu na Taksimu
* GRATIS posjetu Bagdat bulevaru
* GRATIS posjetu kompleksu Čamlidža džamije
* GRATIS posjetu naselju Ortakoy
* Taksu za prelazak preko „15 temmuz Š.K.“ mosta
* Transfer od hotela na aerodrom
* Licenciranog pratioca putovanja ispred agencije
* Kalkulaciju i realizaciju programa

**Cijena aranžmana ne obuhvata:**

* Aerodromske takse u iznosu od 180,00 KM
* Fakultativne izlete
* Boravišnu pristojbu u hotelima (3 KM/dan, plaća se na licu mjesta predstavniku agencije)
* Putničko zdravstveno osiguranje (opcionalno)

**fakultativni izleti:**

* SULEJMANIJA & EMINONU: 20,00 EUR
* SULTANS OLD TOWN: 30,00 EUR BEZ ULAZNICA
* *OPCIONALNO DOPLATA ZA TOPKAPI DVORAC 45,00 EUR*
* ORIJENTALNO VEČER NA BOSFORU: 40,00 EUR (Večera i piće uključeni)
* CRUISE & JOY + Galata: 40,00 EUR
* DOLMABAHĆE DVORAC & USKUDAR: 25 EUR
* *OPCIONALNO DOPLAZA ZA DOLABAHĆE DVORAC 45,00 EUR*
* VENEZIA MALL ISTANBUL/ŠOPING: 20 EUR
* **PAKET SVIH IZLETA: ~~175,00 EUR~~: 150,00 EUR + *ULAZNICE***

**NAPOMENA:**

\*Svi fakultativni izleti i posjete su na dobrovoljnoj bazi, plaćaju se predstavniku agencije u inostanstvu i za iste LAMBADA TRAVEL nije u

mogućnosti izdati fiskalni račun niti bilo koju vrstu potvrde. Za iste je odgovorna partnerska agencija na destinaciji. Omjer: 1 EUR = 2 KM

\*Moguća je promjena redoslijeda fakultativnih izleta i posjeta u skladu sa vremenskim i drugim uslovima, što ne može uticati na kvalitet

programa.